# Arveprins Gustav Adolf af Sverige

### Fra Wikipedia, den frie encyklopædi

Du har nye beskeder (forskel fra næstsidste redigering).
Arveprins Gustav Adolf

Hans Kongelige Højhed prins Gustav Adolf af Sverige, hertug af Västerbotten, også kendt som arveprins Gustav Adolf (Gustaf Adolf Oscar Fredrik Arthur Edmund Bernadotte) (født 22. april 1906, død 26. januar 1947) var en svensk prins. Han var ældste søn af kong Gustav VI Adolf af Sverige og kronprinsesse Margaretha, og havde efterfulgt sin far som konge af Sverige hvis han ikke var død.

19. oktober 1932 giftede prinsen sig med prinsesse Sibylla af Sachsen-Coburg-Gotha. De fik fem børn:

- Prinsesse Margaretha (f. 1934)
- Prinsesse Birgitta (f. 1937)
- Prinsesse Désirée (f. 1938)
- Prinsesse Christina (f. 1943)
- Kong Karl XVI Gustav (f. 1946)

I 1930'erne var prins Gustav Adolf en stærk tilhænger af nazismen i Tyskland. Han donerede penge og var også gode venner med flere naziledere, f. eks. Hermann Göring [Kilde mangler].

Gustav Adolf omkom i en flystyrt om eftermiddagen den 26. januar 1947 ved Kastrup lufthavn. Prinsen var på vej hjem fra Amsterdam til Stockholm med en DC-3 tilhørende det hollandske selskab KLM. Kaptajn på flyet var Gerrit Johannis Geysendorffer. På grund af hård vind blev en ydre højderorslås aktiveret, trods det korte ophold. For at vinde tid blev starten forceret uden at man som foreskrevet gennemgik en checkliste. Heller ingen motortest blev udført. Disse to fejl gjorde at piloterne ikke fik låsen fjernet fra højderoret. Resultatet blev at DC-3'eren foretog en voldsom 'kavalerstart' og overgassede, for derefter at styrte mod jorden. Der udbrød brand umiddelbart, og alle 22 ombord omkom. Blandt de omkomne var endvidere den amerikanske skuespiller Grace Moore, sangeren Gerda Neumann og direktør Jens Dennow.

Hentet fra "http://da.wikipedia.org../../../a/r/v/Arveprins_Gustav_Adolf_af_Sverige_4f54.html"

Kategorier: Kilder mangler | Svenske kongelige | Født i 1906 | Død i 1947

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Català
- Deutsch
- English
- Español
- Suomi
- Français
- Nederlands
- ‪Norsk (bokmål)‬
- Polski
- Svenska
- 中文